ເຮືອຂ້າມຟາກກຣິສ ທີ່ຖືກໄຟໄໝ້ ກຳລັງຖືກແກ່ ໄປທ່າເຮືອ ອີຕາລີ
ເຮືອຂ້າມຟາກກຣິສ ທີ່ຖືກໄຟໄໝ້ ກຳລັງຖືກແກ່ ໄປທ່າເຮືອ Brindisi ຢູ່ພາກໃຕ້ ຂອງປະເທດອີຕາລີ ເພື່ອທຳການກວດກາ.
ເຮືອຂົນສົ່ງລົດຂ້າມຟາກ ທີ່ຖືກໄຟໄໝ້ ເສຍຫາຍຢ່າງຮ້າຍ ແຮງໃນວັນອາທິດທີ່ຜ່ານມາຢູ່ນອກຝັ່ງທະເລຂອງກຣິສກຳ ລັງຖືກແກ່ໄປອີຕາລີເພື່ອທຳການກວດ ກາ ເຮືອດັ່ງກ່າວຄາດວ່າ ຈະໄປເຖິງທ່າເຮືອ Brindisi ຢູ່ພາກ ໃຕ້ອີຕາລີ ໃນວັນສຸກມື້ນີ້ ບັນດາເຈົ້າໜ້າທີ່ ວາງແຜນທີ່ຈະ |ຊອກຫາຊາກສົບຢູ່ໃນເຮືອແລະຮ່ອງຮອຍ ຕ່າງໆກ່ຽວກັບ ວ່າ ແມ່ນຫຍັງເປັນສາເຫດເຮັດໃຫ້ເກີດໄຟໄໝ້ເຮືອ ຢ່າງໜ້ອຍ 11 ຄົນໄດ້ເສຍຊີວິດ ເວລາເຮືອຂ້າມຟາກ Norman Atlantic ຖືກໄຟໄໝ້ ໃນຂະນະທີ່ເດີນທາງຈາກ ກຣິສໄປສູ່ ອີຕາລີ ກຣິສ ແລະອີຕາລີ ໄດ້ນຳອອກເຜີຍແຜ່ໂຕເລກຜູ້ຫາຍສາບສູນທີ່ແຕກຕ່າງກັນຢ່າງ ຫລວງຫລາຍ ກຣິສກ່າວວ່າ ມີຜູ້ຫາຍສາບສູນ 18 ຄົນ ໃນຂະນະທີ່ ອີຕາລີ ກ່າວວ່າ ມີ ເຖິງ 98 ຄົນ ຍັງບໍ່ເປັນທີ່ແຈ່ມແຈ້ງເທື່ອວ່າ ມີຈັກຄົນແທ້ຢູ່ໃນເຮືອລຳດັ່ງກ່າວນີ້ ຫລາຍ ກວ່າ 470 ຄົນ ໄດ້ຖືກຊ່ອຍອອກມາ ເວລາເຮືອ ເກີດໄຟໄໝ້ ກັບຕັນເຮືອຂ້າມຟາກ ທ່ານ Argilio Giacomazzi ໄດ້ໃຫ້ຄວາມເຫັນ ເປັນເທື່ອທຳອິດ ຕໍ່ບັນດານັກຂ່າວໃນວັນພະຫັດວານນີ້ ໂດຍກ່າວວ່າ “ພວກເຮົາປະ ຕິບັດງານຢ່າງສຸດຂີດ ດ້ວຍການຊ່ວຍເຫລືອຈາກພະເຈົ້າ ພວກເຮົາໄດ້ປະຕິ ບັດຢ່າງດີທີ່ີສຸດແລ້ວ ”